**Ministru kabineta rīkojuma projekta**

**„Par valsts meža zemes Ģertrūdes prospektā 4, Jūrmalā, privatizāciju” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 59.panta pirmā daļa, 64.panta pirmā daļa, 65.panta pirmā daļa, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Privatizācijas pabeigšanas likums) 5.panta pirmā daļa, 5.panta otrās daļas 1.punkts, likuma „Par zemes reformu Latvijas Republikas pilsētās” 20.panta pirmās daļas 3.punkta „a” apakšpunkts, Meža likuma 44.panta ceturtās daļas 3.punkta „b” apakšpunkts, Administratīvā procesa likuma 51.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Zemesgabals Ģertrūdes prospektā 4, Jūrmalā****1. Zemesgabala sastāvs:**Nekustamais īpašums (nekustamā īpašuma kadastra numurs 1300 014 8301) Ģertrūdes prospektā 4, Jūrmalā, sastāv no zemes vienības (zemes vienības kadastra apzīmējums 1300 014 8301) 2,7105 ha platībā (turpmāk – Zemesgabals).**2. Zemesgabala adrese un nosaukums:**Nekustamā īpašuma valsts kadastra informācijas sistēmā (turpmāk - NĪVKIS) norādītā Zemesgabala adrese – Ģertrūdes prospekts 4, Jūrmala.**3. Īpašuma tiesības:**Zemesgabals 1998.gada 10.jūlijā ierakstīts Jūrmalas pilsētas zemesgrāmatas nodalījumā Nr.3424. Īpašuma tiesības uz Zemesgabalu nostiprinātas:1. 2000.gada 3.oktobrī Latvijas valstij valsts akciju sabiedrības „Privatizācijas aģentūra” (turpmāk - Privatizācijas aģentūra) personā 574/1000 domājamo daļu apmērā;
2. 2004.gada 12.janvārī Larisai Fjodorovai 426/1000 domājamo daļu apmērā.

**4. Ēkas (būves), kas atrodas uz Zemesgabala:**Uz Zemesgabala atrodas ēku (būvju) nekustamais īpašums (kadastra numurs 1300 514 8301) Ģertrūdes prospektā 4, Jūrmalā (turpmāk – Būvju nekustamais īpašums), kas saskaņā ar ierakstu Jūrmalas pilsētas zemesgrāmatas nodalījumā Nr.7229 sastāv no septiņām vasaras atpūtas ēkām (būvju kadastra apzīmējumi 1300 014 8301 001, 1300 014 8301 002, 1300 014 8301 003, 1300 014 8301 004, 1300 014 8301 005, 1300 014 8301 006 un 1300 014 8301 007) un palīgceltnes.Atbilstoši NĪVKIS datiem uz Zemesgabala atrodas arī būves ar kadastra apzīmējumiem 1300 014 8301 050, 1300 014 8301 051, 1300 014 8301 052, 1300 014 8301 053, 1300 014 8301 054, 1300 014 8301 055, 1300 014 8301 056, 1300 014 8301 057, 1300 014 8301 058 un 1300 014 8301 059. Atbilstoši 1998.gada 21.augusta Būvju nekustamā īpašuma tehniskajā pasē Nr.2594 norādītajai informācijai minēto būvju tiesiskais valdītājs ir sabiedrība ar ierobežotu atbildību „Baltic Marine Fishing Company . Tās ir inženierbūves, kas saskaņā ar likuma „Par nekustamā īpašuma ierakstīšanu zemesgrāmatās” 19.panta pirmo daļu zemesgrāmatā kā patstāvīgi īpašuma objekti nav ierakstāmas.Būvju nekustamais īpašums sākotnēji ir bijis valsts uzņēmuma „Rīgas zvejniecība” mantas sastāvā. Valsts uzņēmums „Rīgas zvejniecība” privatizācijai nodots ar Ministru kabineta 1994.gada 18.oktobra rīkojuma Nr.456 „Par valsts īpašuma objektu nodošanu privatizācijai” 1.16.apakšpunktu.Īpašuma tiesības uz Būvju nekustamo īpašumu Jūrmalas pilsētas zemesgrāmatas nodalījumā Nr.7229 2015.gada 10.jūnijā nostiprinātas sabiedrībai ar ierobežotu atbildību „Baltic Marine Invest” (vienotais reģistrācijas Nr.50103895051; turpmāk - Persona).Saskaņā ar Privatizācijas likuma 64.panta pirmo daļu Personai ir pirmpirkuma tiesības uz valstij piederošajām Zemesgabala 574/1000 domājamajām daļām.Atbilstoši Privatizācijas likuma 59.panta pirmajai daļai visas darbības, kas saistītas ar valstij piederoša vai piekrītoša zemesgabala privatizāciju uz tā esošā īpašuma objekta jaunajam īpašniekam, ja šis īpašuma objekts sākotnēji ir bijis valsts īpašums, veic Privatizācijas aģentūra, ja citos likumos nav noteikts citādi.**5. Privatizācijas ierosinājums:**Sabiedrības ar ierobežotu atbildību „Baltic Marine Fishing Company” ierosinājums par Zemesgabala privatizāciju saņemts un reģistrēts Privatizācijas aģentūras lietvedībā 1998.gada 3.jūnijā ar Nr.1.33/4924-884.Personas iesniegums par Zemesgabala 574/1000 domājamo daļu privatizācijas turpināšanu saņemts un reģistrēts Privatizācijas aģentūras lietvedībā 2015.gada 5.novembrī ar Nr.1.17/4790.Saskaņā ar Privatizācijas likuma 65.panta pirmo daļu apbūvēta zemesgabala privatizāciju var ierosināt uz tā esošā īpašuma objekta īpašnieks.Sākotnējais ierosinājums par Zemesgabala privatizāciju ir iesniegts Privatizācijas pabeigšanas likuma 5.panta pirmajā daļā noteiktajā termiņā.Atbilstoši Privatizācijas pabeigšanas likuma 10.panta pirmajai daļai, ja pēc apbūvēta zemesgabala privatizācijas ierosinājuma saņemšanas mainījies uz zemesgabala esošās ēkas (būves) īpašnieks, privatizāciju veicošā institūcija drīkst pieņemt lēmumu par apbūvēta zemesgabala nodošanu privatizācijai tikai tad, ja ēkas (būves) jaunais īpašnieks iesniedz lūgumu turpināt zemesgabala privatizāciju. Personas iesniegums par Zemesgabala 574/1000 domājamo daļu privatizācijas turpināšanu atbilst Privatizācijas pabeigšanas likuma 5.panta otrās daļas 1.punktā noteiktajām prasībām, jo Personas īpašuma tiesības uz ēkām (būvēm), kas atrodas uz Zemesgabala, ir nostiprinātas zemesgrāmatā.Saskaņā ar Uzņēmumu reģistra datiem Personas 100 % kapitāla daļu turētājs ir SIA „BALTIC MARINE HOLDING COMPANY”, kuras dalībnieki, savukārt, ir Latvijas Republikas pilsone Larisa Fjodorova un Lietuvas Republikas pilsonis Igor Shekhelev. Līdz ar to Persona atbilst likuma „Par zemes reformu Latvijas Republikas pilsētās” 20.panta pirmās daļas 3.punkta „a” apakšpunktā noteiktajam subjektu lokam, kas zemi var iegūt īpašumā saskaņā ar [Civillikumu](http://likumi.lv/doc.php?id=225418) un citiem likumiem.**6. Noma:**2015.gada 8.jūlijā starp Privatizācijas aģentūru un Personu noslēgts Zemesgabala valstij piederošo 574/1000 domājamo daļu nomas līgums (turpmāk – Nomas līgums). Iznomāšanas mērķis – Personai piederošā nekustamā īpašuma uzturēšana un apsaimniekošana.**7. Informācija par Zemesgabalā ietilpstošo valsts meža zemi:**Saskaņā ar 2015.gada 27.augustā veikto meža inventarizāciju meža zemes platība Zemesgabalā ir 0,09 ha.2015.gada 21.oktobrī pieņemts Rīgas reģionālās virsmežniecības Babītes nodaļas lēmums veikt attiecīgas izmaiņas Meža valsts reģistrā. Atbilstoši NĪVKIS datiem mežu platība Zemesgabalā ir 0,0884 ha.Saskaņā ar Meža likuma 44.panta ceturtās daļas 3.punkta „b” apakšpunktā noteikto zemesgrāmatā ierakstītas valsts meža zemes atsavināšanu vai privatizāciju pilsētās var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) tādā platībā, kādā šī zeme ir ēku (būvju) īpašnieku likumīgā lietošanā (apbūvei), līdz 0,12 hektāru platībā. Saskaņā ar Jūrmalas pilsētas Zemes komisijas 1998.gada 27.marta lēmuma Nr.624 “Par zemesgabala izveidošanu Jūrmalā, Ģertrūdes prospektā 4” 2.punktu Zemesgabals tika izveidots Būvju nekustamā īpašuma uzturēšanai. Līdz ar to atzīstams, ka Zemesgabala sastāvā esošās 574/1000 domājamās daļas no valsts meža zemes 0,0884 ha platībā ir saistītas ar Personai piederošo būvju īpašumu, jo ir nepieciešamas Būvju nekustamā īpašuma uzturēšanai un atrodas Personas likumīgā lietošanā esošā teritorijā. Atbilstoši Privatizācijas pabeigšanas likuma 8.panta ceturtajai daļai, privatizējot apbūvētu zemesgabalu, uz kura atrodas mežaudze, pircējs izpērk arī mežaudzi. Mežaudzes vērtību privatizāciju veicošā institūcija nosaka *euro*, un tā ir vienāda ar Valsts meža dienesta noteikto mežaudzes vērtību.Ņemot vērā, ka Zemesgabals nepieciešams Personai piederošā Būvju nekustamā īpašuma uzturēšanai un apsaimniekošanai, ar Ministru kabineta rīkojumu var atļaut Personai, privatizējot valstij piederošās Zemesgabala 574/1000 domājamās daļas, privatizēt arī valstij piederošās Zemesgabala sastāvā esošās meža zemes 0,0884 ha platībā 574/1000 domājamās daļas, kas nepieciešamas Būvju nekustamā īpašuma uzturēšanai. |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Persona, kas ierosinājusi privatizēt Zemesgabalu.Jautājuma būtība skar Ministru kabineta tiesības pieņemt lēmumu par zemesgrāmatā ierakstītas valsts meža zemes privatizāciju pilsētās, pamatojoties uz Meža likuma 44.panta ceturtās daļas 3.punkta „b” apakšpunktu. Šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministru kabineta rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 4. | Cita informācija | Nav. |

**Anotācijas III., IV., V. un VI.sadaļa – projekts šīs jomas neskar.**

|  |  |
| --- | --- |
| **Iesniedzējs:****Ministru prezidenta biedrs,****ekonomikas ministrs**  | **A.Ašeradens** |
| **Vīza:****valsts sekretārs** | **J.Stinka** |

17.10.2016. 16:06

1197

Zelča 67013163,

Inese.Zelca@em.gov.lv

Kivliņa 67021444,

Iveta.Kivlina@pa.gov.lv